Verkostollinen rooli on tosiaan ehkä jollain lailla merkityksellinen, mutta esim. tuon mainitun Simolankadun olet merkinnyt siis secondaryksi. Kansainvälisessä speksissä se on "major arterial road", miksi tuota ei voi kutsua millään ilveellä.

Käytännön seurauksenahan tuosta on myös se, että OSM:ää käyttävät reititysalgoritmit todennäköisesti tulevat ohjaamaan sinne enemmän moottoriliikennettä, ja pyöräilyyn suunnatut moottorit puolestaan välttävät sitä, koska luokitus on noin korkea. Kun se nykyisellään on hiljainen katu, joka on suht suosittu pyöräilyreitti, luokittelu siis ei vastaa todellisuutta sen paremmin verkoston kuin infrankaan osalta.

Nokiantiessä taas on hyvä huomata, että se on osittain valtiollinen, ja nykyohjeet puolestaan aika selväsanaisesti ilmaisevat, että valtion teillä luokittelu tehdään tienumeron mukaan (Nokiantien tienumero muuten näyttää olevan osin pielessä...).

Edelleen, mielestäni tällaisissa remonteissa olisi hyvä ensin käydä keskustelua esim. tuolla OSM-foorumeilla ennen kuin lähtee pistämään kaupungin koko katuverkkoa uusiksi.